وزارتِ تعلیم
مرکزی وزیر تعلیم نے آئی آئی ٹی کونسل کی 54ویں میٹنگ کی صدارت کی
آئی آئی ٹی اور صنعت کے درمیان فیکلٹی کی وسیع تر تحریک پر زور
آئی آئی ٹی ‘ایک آئی آئی ٹی-ایک مرکوز ایریا’اپنائے گی
آئی آئی ٹی کی ڈیجیٹل ٹرانسفارمیشن کے لئے بلاک چین ، اے آئی ، ایم ایل، کلاؤڈ کمپیوٹنگ میں آسانی پیدا کرنا
نئی دہلی ،23؍فروری:
مرکزی وزیر تعلیم جناب رمیش پوکھریال ‘نشنک’نے آن لائن میڈیم کے ذریعے آج انڈین انسٹی ٹیوٹ آف ٹیکنالوجی کی کونسل  کی 54ویں میٹنگ کی صدارت کی۔تعلیم کے وزیر مملکت جناب سنجے شمراؤ دھوترے ، اعلیٰ تعلیم کے سیکریٹری جناب امت کھرے بھی اس میٹنگ میں موجود تھے۔
مرکزی وزیر موصوف نے کووڈ-19 کے سخت دور کے دوران اکیڈمیوں کو کامیابی کے ساتھ جاری رکھنے نیز نئی سائنسی تحقیق کے طریقے سے کووڈ-19 سے مقابلہ کرنے میں اُن کی قابل ذکر خدمات کے لئے تمام آئی آئی ٹیز کے سربراہوں اور صدر نشینوں  کومبارکباد دی۔ انہوں نے کہا کہ آئی آئی ٹیز کو آتم نربھر بھارت کے ویژن کو حقیقت کا رنگ دینے کے لئے تحریکی قوت بننا چاہئے، جیسا کہ وزیر اعظم جناب نریندر مودی کہہ چکے ہیں۔
جناب پوکھریال نے آئی آئی ٹیز پر زور دیا کہ قومی اقتصادی پالیسی 2020ء میں موجود انسٹی ٹیوٹ ترقیاتی منصوبے کو فروغ دیں ، تاکہ انسٹی ٹیوٹ اور صنعت کے درمیان فیکلٹی کی تحریک کو بہتر بنایا جاسکے۔انہوں نے مزید کہا کہ تکنیکی اداروں اور صنعت کے درمیان فیکلٹی اراکین اور صنعتی ماہرین کی نقل و حرکت، صنعت و اکیڈمیاکے درمیان شراکت داری کو فروغ دے گی۔
مرکزی وزیر نے آئی آئی ٹیز پر یہ بھی زور دیا کہ وہ ‘ایک آئی آئی ٹی-ایک مرکوز ایریا’رسائی کو اپنائے جو بنیادی ضروریات پر مبنی ہو۔
بلاک چین ،اے آئی، ایم ایل اور کلاؤڈ کمپیوٹنگ کو آئی آئی ٹی میں ڈیجیٹل ٹرانسفارمیشن کے لئے استعمال کرنے کا معاملہ بھی میٹنگ کے دوران تبادلہ خیال میں سامنے آیا۔یہ سفارش کی گئی کہ ایک ٹاسک فورس تشکیل کی جائے ، جو تمام آئی آئی ٹیز میں ٹیکنالوجی کے استعمال کا جائزہ لے اور ڈیجیٹل آلات کی فروغ کو بھی تیز کرے۔ اس بات کی بھی سفارش کی گئی کہ موجودہ معیارات سے اسٹاف کی زمرہ بندی کرتے ہوئے کم تعداد میں لانے کا کام بھی کیا جانا چاہئے۔
آئی آئی ٹی کونسل کے لئے اسٹینڈنگ کمیٹی کے چیئرمین کی سفارش پر مبنی چار ورکنگ گروپ درج ذیل معاملات پر تشکیل دیئے گئے ، جن کا تعلق قومی اقتصادی پالیسی 2020ء سے ہے:
گروپ-1:بہترین خود مختار، بااختیار اور قابل احتساب بی او جی ڈائریکٹر
گروپ-2:آئی آئی ٹیز کی ڈائریکٹر شپ کےلئے سرکردہ ماہرین تعلیم کو مزین کرنا
گروپ-3:اکیڈمک سینیٹ کی اصلاح اور تشکیل نو
گروپ-4:اختراعی فنڈنگ طریقہ کار
ان گروپوں اور اس ایک نئے گروپ کی ، جو فیکلٹی کی فروغ کے لئے کام کرے گا،رپورٹیں بھی ایک میٹنگ میں پیش کی جائیں گی، جس کی صدارت مرکزی وزیر تعلیم کریں گے۔
کونسل نے ایک تجویز پر غور کرنے کے لئے بھی کہا ، جس کا مقصد آن لائن آئی آئی ٹی تحقیق و ترقی کے میلے کا انتظام کرنا ہے، جس کا مقصد آئی آئی ٹیز کے ذریعے معیاری تحقیقاتی کام کی نمائش کرنا ، نیز صنعتوں کو آئی آئی ٹیز کے تحقیقی اور ترقیاتی کام سے آگاہی کرانا ہوگا۔ اس کے بعد ایک معمول کا میلہ منعقد کیا جاسکتا ہے، جو کہ موجودہ صورتحال کے معمول پر آنے کے بعد منعقد ہوسکتا ہے۔
سرکار کے ذریعے کئے گئے بہت سے اقدامات کو اُجاگر کرتے ہوئے جناب پوکھریال نے مدراس، دہلی، کھڑگ پور اور ممبئی کے چاروں آئی آئی ٹی کے مجموعی بنیادی ڈھانچے کو فروغ دینے کےلئے رقومات کی منظوری کے بارے میں بھی بتایا ۔انہوں نے تعلیم کے تمام شعبوں میں گونا گونیت پیدا کرنے کےلئے کثیر جہتی اداروں کے طورپر آئی آئی ٹی بنانے کی بھی بات کی، جس میں سائنسی تحقیق اور ٹیکنالوجی ترقی پر بدستور توجہ مرکوز رہے۔ انہوں نے آئی آئی ٹیز پر زور دے کر کہا کہ وہ حال ہی میں اعلان کردہ اسکیم قومی تحقیقاتی فاؤنڈیشن کا پورا فائدہ اٹھائیں۔ انہوں نے امید ظاہر کی کہ آئی آئی ٹیز 2022ء تک عالمی درجات حاصل کرنے کی بھرپور کوشش کریں گے، جو کہ ہندوستان کی آزادی کا 75واں برس ہوگا۔ انہوں نے یقین دلایا کہ آئی آئی ٹیز کی ہر ممکن طریقے سے مدد کی جائے گی اور مالیات ، انتظامی راہنمائی ، دیگر وزارتوں اورسرکار کی ایجنسیوں سے تعلق رکھنے والے معاملات میں بھی مدد فراہم کی جائے گی۔